open-index/open-wikipedia-markdown huggingface dataset:
Δημοτικό Μουσείο Φυσικής Ιστορίας (Μιλάνο)

Το **Δημοτικό Μουσείο Φυσικής Ιστορίας ** (Ιταλ. *Museo civico di storia naturale*) που βρίσκεται στο Μιλάνο είναι ένα από τα σημαντικότερα μουσεία φυσικών επιστημών στην Ιταλία.

## Ιστορική αναδρομή
Το Μουσείο ιδρύθηκε με πρωτοβουλία του φιλόσοφου και συλλέκτη Τζουζέππε ντε Κριστόφορις (ιταλ. *Giuseppe De Cristoforis*, 1803–1837), ο οποίος κληροδότησε τη συλλογή του υπό τον όρο να κτιστεί μουσείο που θα τη φιλοξενεί. Πρώτος διευθυντής ανέλαβε ο Γκέοργκ Γιάν (γερμ. *Georg Jan*, ιταλ. *Giorgio Jan*, 1791–1866), ο οποίος επίσης δώρισε την ιδιωτική του συλλογή προς επέκταση του μουσείου. Η ίδρυση του μουσείου πραγματοποιήθηκε το έτος 1838, ενώ το κτίριο νεοκλασικού ρυθμού κτίστηκε μεταξύ 1888 και 1893. Το κτίριο καταστράφηκε εντελώς στους βομβαρδισμούς του 1943, και τα μισά εκθέματα χάθηκαν. Ξανακτίστηκε το 1952 και άνοιξε πάλι τις πύλες του για το κοινό.

## Τοποθεσία
Το κτίριο βρίσκεται στην ανατολική όψη του πάρκου *Giardini Pubblici Indro Montanelli*, κοντά στο Πλανητάριο.

## Εκθέσεις
Το Μουσείο διαθέτει είκοσι τρεις χώρους σε δύο ορόφους, ενώ φιλοξενεί περίπου εκατό σκηνικά φυσικών οικολογικών τοπίων φυτικού και ζωικού θέματος. Διαθέτει επίσης σημαντική βιβλιοθήκη, με 140.000 τόμους βιβλίων και 2.400 περιοδικά.

Οι μόνιμες εκθέσεις εμπεριέχουν θέματα από 
* Ορυκτολογία
* Παλαιοντολογία
* Παλαιοανθρωπολογία
* Ζωολογία των σπονδυλωτών

## Παραπομπές


## Εξωτερικοί σύνδεσμοι
* 
* Η επίσημη ιστοσελίδα του μουσείου

Κατηγορία:Μουσεία στην Ιταλία
Κατηγορία:Κτίρια και κατασκευές στο Μιλάνο
Κουίνσι Οβούσου-Αμπέγιε

Ο **Κουίνσι Οβούσου Αμπέγιε** (, Άμστερνταμ, Κάτω Χώρες, 15 Απριλίου 1986 - ) είναι Γκανέζος πρώην διεθνής ποδοσφαιριστής.

## Σταθμοί στην καριέρα του
Ο Κουίνσι Οβούσου-Αμπέγιε ξεκίνησε το ποδόσφαιρο από την ηλικία των 13 ετών στις ακαδημίες του ΑΦΚ Άγιαξ. Εκεί τον είδε ο προπονητής της Άρσεναλ Αρσέν Βενγκέρ και στα 16 του ήταν πλέον παίκτης της Άρσεναλ, όπου έμεινε εκεί έως το 2006. Επόμενος σταθμός της καριέρας του ήταν η Σπαρτάκ Μόσχας, όμως δεν κατάφερε να προσαρμοστεί και δόθηκε δανεικός στις Θέλτα, Μπέρμιγχαμ, Κάρντιφ και Πόρτσμουθ. Επόμενη ομάδα του ήταν η  Αλ Σαντ, η οποία τον παραχώρησε δανεικό στη Μάλαγα. Το καλοκαίρι του 2011 ο Παναθηναϊκός τον απέκτησε με τη μορφή δανεισμού για έναν χρόνο. Τον Αύγουστο του 2012 η ΠΑΕ ήρθε σε συμφωνία με τον παίκτη και την ομάδα του, υπογράφοντας συμβόλαιο τριετούς διάρκειας. Τον Δεκέμβριο του 2013 αποχώρησε από τον Παναθηναϊκό ως ελεύθερος.

## Στατιστικά καριέρας
### Σύλλογοι
Ενημερωμένο στις 22 Ιανουαρίου 2012

### Εθνική Ομάδα

 
|-
|2008||12||1
|-
|2009||0||0
|-
|2010||5||1
|-
|2011||1||0
|-
|2012||0||0
|-
!Σύνολο||18||2
|}

### Διεθνή τέρματα

## Παραπομπές


## Εξωτερικοί σύνδεσμοι

<span style="color:green;">1</span> .

Κατηγορία:Επιθετικοί ποδοσφαιριστές
Κατηγορία:Γκανέζοι ποδοσφαιριστές
Κατηγορία:Ολλανδοί ποδοσφαιριστές
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Γκάνας
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Κάρντιφ Σίτι
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Αλ Σαντ
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ν.Ε.Κ.
Τσιανγκσού

Η ** Τζιανγκσού** (κινέζικα: 江苏, ) είναι επαρχία της Λαϊκής Δημοκρατίας της Κίνας, που βρίσκεται κατά μήκος της ανατολικής ακτής της χώρας. Το όνομα της προέρχεται από το *Τζιανγκ* (*jiang*), της πόλης Τζιανγκνίνγκ (Jiangning) (σημεριμό Ναντζίνγκ), και *σου* (*su*) της πόλης Σουτζόου (Suzhou). Συνορεύει με τις επαρχίες Σαν-τούνγκ στον βορρά, Ανχουί στα δυτικά, και Τζετζιάνγκ και τη Σαγκάη στον νότο. Η Τζιανγκσού έχει ακτογραμμή πάνω από χίλια χιλιόμετρα κατά μήκος της Κίτρινης Θάλασσας, και από το νότιο τμήμα της περνάει ο ποταμός Γιανγκτσέ.

Καταλαμβάνει έκταση 102.600 τ.χλμ. και ο πληθυσμός της ανέρχεται σε 62.944.000, σύμφωνα με την απογραφή του 2010. Μεγαλύτερη πόλη και πρωτεύουσά της είναι η Ναντσίνγκ.

## Διοικητική διαίρεση
Η επαρχία Τζιανγκσού χωρίζεται σε δεκατρείς Νομούς.

## Παραπομπές


## Εξωτερικοί σύνδεσμοι

*Ιστοσελίδα της κυβέρνησης της επαρχίας Γιανγκσού

Κατηγορία:Επαρχίες της Κίνας
Δημήτριος Γαλάνης (οπλαρχηγός)

Ο **Δημήτριος Γαλάνης** ήταν Έλληνας Μακεδονομάχος οπλαρχηγός.

## Βιογραφικά στοιχεία
Ο Δημήτριος Γαλάνης γεννήθηκε στα τέλη του 19ου αιώνα στη Σαϊτά (Λαγκάδι) Βισαλτίας Σερρών. Οργάνωσε ένοπλο σώμα προκειμένου να συνδράμει στις προσπάθειες των Ελλήνων της περιοχής να αποκρούσουν τις Βουλγαρικές βιαιότητες. Έδρασε στις περιοχές Βισαλτίας, Σερρών, Κάτω Τζουμαγιάς (Ηρακλείας), Βερτίσκου και Βόρειας Χαλκιδικής. Συνεργάστηκε πολλές φορές σε κοινές επιχειρήσεις με τον οπλαρχηγό Αθανάσιο Χατζηπανταζή και μετά το θάνατό του, με τη σύζυγό του Σοφία Χατζηπανταζή. Κατά τη διάρκεια του Α' και του Β' Βαλκανικών πολέμων συμμετείχε ως εθελοντής, συνδράμοντας ποικιλοτρόπως τον Ελληνικό στρατό.. Έχει διασωθεί δημοτικό τραγούδι για τον Δ. Γαλάνη.

## Παραπομπές


## Πηγές
* Αγγέλου Κ. Ανεστόπουλου, Ο Μακεδονικός Αγώνας 1903-1908, Θεσσαλονίκη 1969 σελ. 311
* Ερατώ Ζέλλιου-Μαστροκώστα, Χαλκιδική: Επαναστάσεις κατά την Τουρκοκρατία - Μακεδονικός Αγώνας, Θεσσαλονίκη 1996, σ. 104

Κατηγορία:Μακεδονομάχοι
Κατηγορία:Ιστορία των Σερρών
Αν-Λουί Ζιροντέ-Τριοζόν

Ο **Αν–Λουί Ζιροντέ–Τριοζόν**, επονομαζόμενος Ζιροντέ ντε Ρουσύ (γαλλ. Anne–Louis Girodet–Trioson, dit Girodet de Roucy) ήταν Γάλλος ζωγράφος (Μονταρζίς 1767 – Παρίσι 1824). Τριοζόν ήταν το επίθετο του θετού πατέρα του. Ήταν μαθητής του Ζακ–Λουί Νταβίντ, ενός από τους πιο σημαντικούς εκπροσώπους του νεοκλασικισμού, το έργο του οποίου ενέπνευσε και επηρέασε την καλλιτεχνική του πορεία, αν και αργότερα απομακρύνθηκε από το δάσκαλό του.
## Η ανάδειξη
Το 1789, ο Ζιροντέ – Τριοζόν κέρδισε το Βραβείο της Ρώμης (Prix de Rome) και παρέμεινε πέντε χρόνια στην Ιταλία. Το έργο του «Ο Ύπνος του Ενδυμίωνα» (1791, Λούβρο), που εκτέθηκε στο Σαλόν του Παρισιού το 1792, ενθουσίασε το διάσημο Γάλλο ζωγράφο Πιερ – Πωλ Πρυντόν, αλλά και τους κριτικούς της εποχής του. Ένα άλλο έργο της ίδιας περιόδου, που προσήλκυσε την προσοχή κοινού και κριτικής, ήταν «Η Δεσποινίς Lange, ως Δανάη» (1799). Ο δάσκαλός του Νταβίντ εκθείασε τον πίνακα του «Σκηνή του Κατακλυσμού» (1806, Λούβρο), αλλά αποδοκίμασε το έργο του «Οσιάν» (1802, Μαλμαιζόν).
## Η τεχνοτροπία του
Η τεχνοτροπία του Ζιροντέ–Τριοζόν προανήγγειλε το κίνημα του ρομαντισμού στη Γαλλία. Ο διασημότερος πίνακάς του «Ο ενταφιασμός της Άταλα» (1808, Λούβρο), εμπνευσμένος από ένα έργο του Σατωμπριάν, την προσωπογραφία του οποίου είχε φιλοτεχνήσει, αποτελεί τόσο από την άποψη του θέματος όσο και του τρόπου παρουσίασής του ένα από τα πρώτα δείγματα του γαλλικού ρομαντισμού. Στο Μουσείο των Βερσαλλιών βρίσκονται τα έργα του «Εξέγερση στο Κάιρο» (1810) και «Ο Ναπολέων δέχεται τα κλειδιά της πόλης της Βιέννης». Το 1815 εκλέχθηκε μέλος της Ακαδημίας των Καλών Τεχνών. Στη συνέχεια, αφοσιώθηκε στην προσωπογραφία (π.χ. πορτρέτο του Σατωμπριάν, Μουσείο Σαιν-Μαλό) και τη λογοτεχνία.

## Έργα

Αρχείο:Hortense de beauharnais.jpg|Η Ορτάνς ντε Μπωαρνέ, θετή κόρη του Ναπολέοντα Α΄
Αρχείο:Girodet.jpg|*Εξέγερση στο Κάιρο*
Αρχείο:François-René de Chateaubriand.jpg|Ο Φρανσουά-Ρενέ ντε Σατωμπριάν, ρομαντικός συγγραφέας
Αρχείο:Girodet - Sommeil Endymion.jpg|*Ο Ύπνος του Ενδυμίωνα*, Μουσείο του Λούβρου
Αρχείο:Atala au tombeau,1808,Girodet de Roussy -Trioson, Louvre..JPG|*Η Ταφή της Αταλά*
Αρχείο:Jean-Baptiste Belley, Girodet.jpg|Ο Ζαν-Μπατίστ Μπελλέ, πρώην σκλάβος από την Αϊτή, που έγινε μέλος της Γαλλικής Εθνοσυνέλευσης
Αρχείο:Carlo Maria Bonaparte.jpg|Ο Κάρλο Μπουοναπάρτε, πατέρας του Ναπολέοντα
Αρχείο:0 Pygmalion et Galatée - A-L. Girodet - RF 2002-4 - Louvre 2.JPG|*Πυγμαλίων*


## Δείτε επίσης
* Η Ταφή της Άταλα (Ζιροντέ)

## Παραπομπές


## Πηγές

* Χέρμπερντ Ρηντ: «Λεξικό Εικαστικών Τεχνών». σελ. 89, Εκδόσεις ΥΠΟΔΟΜΗ Ε.Π.Ε., Αθήνα, 1986.
* Εγκυκλοπαίδεια Πάπυρος-Λαρούς-Μπριτάνικα, λήμμα «Ζιροντέ – Τριοζόν, Αν Λουί», τόμος 26, σελ. 81, Εκδόσεις Πάπυρος, 1996.

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα
Τσετσιάνγκ

Η **Τζετζιάνγκ** (κινεζικά: 浙江, ) είναι ανατολική παραθαλάσσια επαρχία της Λαϊκής Δημοκρατίας της Κίνας. Συνορεύει με την επαρχία Τσιανγκσού και τον δήμο Σαγκάη στα βόρεια, την επαρχία Ανουί στα βορειοδυτικά, την επαρχία Τσιανγκσί στα δυτικά, και την επαρχία Φουτσιάν στα νότια. Προς τα ανατολικά με την Ανατολική Θάλασσα της Κίνας και τα νησιά Ρίου Κίου της Ιαπωνίας.

Καταλαμβάνει έκταση 101,800 τ.χλμ. και ο πληθυσμός της ανέρχεται σε 54.426.891, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Χανγκτσόου.

## Διοικητική διαίρεση
Η επαρχία Τζετζιάνγκ χωρίζεται σε έντεκα Νομούς.

* Ο αστεροειδής 2631 Τζετζιάνγκ που ανακαλύφθηκε το 1980 πήρε το όνομά του από αυτήν την κινεζική επαρχία.
## Παραπομπές

## Εξωτερικοί σύνδεσμοι

*Ιστοσελίδα της κυβέρνησης της επαρχίας Τζεγιάνγκ

Κατηγορία:Επαρχίες της Κίνας
Τζάκοπο Πέρι

Ο **Τζάκοπο Πέρι** (ιταλ. Jacopo Peri, 20 Αυγούστου 1561 – 12 Αυγούστου 1633) ήταν Ιταλός συνθέτης και τραγουδιστής της περιόδου της ύστερης Αναγέννησης. Θεωρείται πρωτεργάτης της όπερας και τα έργα Δάφνη (περ. 1597) και Ευρυδίκη (1600) αντιπροσωπεύουν τα πρώτα του είδους τους.

Γεννήθηκε στη Ρώμη και σπούδασε μουσική στη Φλωρεντία με τον Κριστόφανο Μαλβέτσι. Εργάστηκε ως οργανίστας και τραγουδιστής σε πολλές εκκλησίες, ενώ στη συνέχεια βρέθηκε υπό την αιγίδα του Οίκου των Μεδίκων. Εκεί άρχισε να γράφει τα πρώτα του μουσικά έργα, ως επί το πλείστο μαδριγάλια, ιντερμέδια και θεατρική μουσική. 

Τη δεκαετία του 1590 γνωρίζει τον Τζάκοπο Κόρσι, φλωρεντινό πάτρονα και χορηγό μουσικών παραστάσεων. Με την πεποίθηση ότι η σύγχρονή τους τέχνη ήταν υποδεέστερη των Αρχαίων Ελλήνων και Ρωμαίων, αποπειράθηκαν να αναβιώσουν την αρχαιοελληνική τραγωδία, τουλάχιστον στο βαθμό που την κατανοούσαν. Ήδη από την προηγούμενη δεκαετία υπήρχαν παρόμοιες απόπειρες της Φλωρεντινής Καμεράτας για παρόμοιες αναβιώσεις, με αποτέλεσμα τα πρώτα έργα μονωδίας με συνοδεία συνεχούς βάσιμου, εξέλιξη του οποίου είναι η άρια και το ρετσιτατίβο. Σε συνεργασία με τον ποιητή Οττάβιο Ρινουντσίνι έγραψαν τη Δάφνη· παρότι πλέον θεωρείται πως απέχει παρασάγγας απ' αυτό που οι Αρχαίοι Τραγικοί θα αναγνώριζαν, εντούτοις γεννήθηκε ένα νέο είδος που αποτέλεσε τον θεμέλιο λίθο του είδους που σήμερα αναγνωρίζουμε ως όπερα. 

Λίγα χρόνια αργότερα, ο Πέρι συνεργάστηκε και πάλι με τον Ρινουντσίνι, αυτή τη φορά στο έργο "Ευρυδίκη". Η παγκόσμια πρώτη έλαβε χώρα στις 6 Οκτωβρίου του 1600 και αντίθετα με τη "Δάφνη" σώζεται μέχρι σήμερα. Καινοτομία αποτέλεσε η χρήση του ρετσιτατίβο, μια μορφή μουσικής ημι-απαγγελίας, που τοποθετούνταν ανάμεσα σε άριες και χορωδιακά, εξυπηρετώντας τη ροή της πλοκής.

Ο Πέρι έγραψε αρκετές ακόμη όπερες, συχνά σε συνεργασία με άλλους συνθέτες, καθώς και άλλα κομμάτια, κυρίως σχετιζόμενα με το θέαμα. Τα έργα του παίζονται σπάνια στις μέρες μας και μάλιστα, συγκρινόμενα μ' αυτά του πρωτοπόρου Κλαούντιο Μοντεβέρντι, ήδη την εποχή τους φαινόντουσαν παλιομοδίτικα. Ο Πέρι ωστόσο θα μείνει στην ιστορία, τόσο για τη γέννεση του νέου είδους, όσο και για τον βαθμό που επηρέασε τις μετέπειτα γενεές συνθετών.

## Παραπομπές


## Πηγές
* "Jacopo Peri", in *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2

## Εξωτερικοί σύνδεσμοι

* http://www2.cpdl.org/wiki/index.php/Jacopo_Peri

Κατηγορία:Ιταλοί συνθέτες
Κατηγορία:Συνθέτες της Αναγέννησης
Περι
Κατηγορία:Συνθέτες του Μπαρόκ
Ιωάννης Π. Μαυρομιχάλης

Ο **Ιωάννης Πετρόμπεη Μαυρομιχάλης** (Μάνη 1804 - Κυπαρισσία 1825) ήταν αγωνιστής του 1821, γιος του Πετρόμπεη Μαυρομιχάλη.
## Βιογραφία
Ο Ιωάννης Μαυρομιχάλης ήταν τέταρτος γιος του Πετρόμπεη Μαυρομιχάλη και γνωστός αγωνιστής του 21.
Γεννήθηκε στη Μάνη το 1804. Στα δεκαεπτά του χρόνια, στις 23 Μαρτίου 1821, μπήκε με τον πατέρα του στην Καλαμάτα.
Μαζί με τον αδελφό του Ηλία και το θείο του Κυριακούλη Μαυρομιχάλη πολέμησε στη μάχη του Βαλτετσίου. Κατά την εισβολή του Δράμαλη, κλείσθηκε στην ακρόπολη του Άργους, αντιτάσσοντας άμυνα κατά των τούρκων.
Μετά την απόβαση του Ιμπραήμ στην Πελοπόννησο, οι Αιγύπτιοι στις 9 Απριλίου 1825 παρατάχθηκαν μπροστά από το φρούριο του Νεοκάστρου της Πύλου. Ο Ιωάννης Μαυρομιχάλης εισήλθε στο φρούριο μαζί με τον αδελφό του Γεώργιο και τους μανιάτες τους. Στις 14 Απριλίου 1825 τραυματίστηκε βαριά και πέθανε αργότερα από τα τραύματα του στην Κυπαρισσία .
Στην εφημερίδα «Ελληνικά Χρονικά», που εκδιδόταν στο Μεσολόγγι από το 1824, το γεγονός αναφέρετε ως εξής: 
«Σιμά των ειρημένων Ηλία, και Κυριακούλη, η οικογένεια του Μαυρομιχάλη επρόσφερε νεωστί και τρίτην άλλην πολύτιμονθυσίαν εις τον ιερόν της ελευθερίας βωμόν, τον νέωτατον Ιωάννην Μαυρομιχάλην η θυσία αύτη όχι μόνον διέλυσεν ως ιστόν αράχνης πάσαν αδίκως πρότερον αποδοθείσαν κατηγορίαν εις τον γηραιόν πατέρα, Πέτρον Μαυρομιχάλην, αλλ' ηύξησαν έτι μάλλον την δόξαν και την υπόληψίν του• χωρίς να μικροψυχήση, ουδέ να δοθή όλως εις λύπην δια τον άωρον θάνατον του αγαπητού του υιού, ο γνήσιος ούτος Σπαρτιάτης εμπνευσμένος από βαθύτατον αίσθημα του πατριωτισμού επροσκάλεσεν ευθύς όλους τους συμπατριώτας του εις τα όπλα, και απεφάσισε μόνος του να τρέξη εις το πεδίον της μάχης δια να εκδικηθή το πολύτιμον αίμα αυτού του υιού του...»
[Ελληνικά Χρονικά, φ. 30, 10 Απριλίου 1825].

«Αδελφοί Έλληνες!
Ευχαρίστως έπιον και το πικρόν τούτο ποτήριον. Εθυσιάσθη ενδόξως μαχόμενος υπέρ πίστεως και υπέρ πατρίδος και έτερος φίλτατός μου υιός Ιωάννης Μαυρομιχάλης, όστις ετραυματίσθη κατά την εν Νεοκάστρωμάχην εις τας 14 του παρόντος ανδρείως πολεμών τον βάρβαρον εχθρόν, και μετά οκτώ ημέρας παρέδωκε το πνεύμα του εις τον θεόν.
Ούτος ο ένδοξος μάρτυς της φιλτάτης ελευθερίας, ήδη επαναπαύεται εις τους κόλπους του Αβραάμ και αγάλλεται αξιωθείς να επισφραγίση την δόξαν του με τοιούτον έντιμον θάνατον. Γαίαν έχοις ελαφράν, τέκνον γλυκύτατον των αθανάτων προπατόρων σου, άξιον και των μαχιμωτάτων αδερφού σου και θείου σου Ηλιού και Κυριακούλη εφάμιλλον! ο θάνατός σου ήδη βαλσαμόνει τας κινδυνώδεις πληγάς, όσας αι δειναί περιστάσεις ήνοιξαν εις την καρδίαν μου, επειδή με δίδει χρηστάς ελπίδας ότι της Σπαρτιατικής ευθαρσίας σου το παράδειγμα το αξιομίμητον θα ελευθέρωση το πατρώον έδαφος από την στυγεράν παρουσίαν των απάνθρωπων τυράννων˙ ναι αδερφοί Έλληνες! και φίλτατοί μου Σπαρτιάται! το γενναίον παράδειγμα του νεανίσκου τούτου μιμούμενοι δράμετε να εκδικηθήτε το αίμα του»
Πετρόμπεης Μαυρομιχάλης. Εν Τριπολιτσά.

## Αναφορές


Κατηγορία:Αγωνιστές του 1821
C2H6O2

Ο μοριακός τύπος **C<sub>2</sub>H<sub>6</sub>O<sub>2</sub>**  (με μοριακή μάζα  62,07 amu), που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα πέντε (5) ισομερή θέσης:
# Αιθυλυδροϋπεροξείδιο ή **αιθυλοδιοξειδάνιο**, υπεροξείδιο με ημισυντακτικό τύπο **CH<sub>3</sub>CH<sub>2</sub>O<sub>2</sub>H**. 
# Διμεθυλυπεροξείδιο ή **διμεθυλοδιξειδάνιο**, υπεροξείδιο με ημισυντακτικό τύπο **(CH<sub>3</sub>)<sub>2</sub>O<sub>2</sub>**. 
# 1,1-αιθανοδιόλη (ασταθής διόλη), ενυδατωμένη μορφή της αιθανάλης, ημισυντακτικό τύπο **CH<sub>3</sub>CH(OH)<sub>2</sub>**. 
# 1,2-αιθανοδιόλη ή **αιθυλενογλυκόλη**, με ημισυντακτικό τύπο **HOCH<sub>2</sub>CH<sub>2</sub>OH**.
# Μεθοξυμεθανόλη με σύντομο συντακτικό τύπο **CH<sub>3</sub>OCH<sub>2</sub>OH**.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Κορεσμένες ενώσεις
Κατηγορία:Οργανικές ενώσεις με οξυγόνο
Φουτσιάν

Η **Φουτσιάν** (Κινέζικα: 福建, , ορθή προφορά στα μανδαρινικά Κινεζικά: Φουτζιέν) είναι επαρχία στη νοτιοανατολική ακτή της Κίνας. Συνορεύει με τις επαρχίες Ζετζιάνγκ στα βόρεια, Τσιανγκσί στα δυτικά, και Γκουανγκντόνγκ στα νότια. Η Ταϊβάν βρίσκεται ανατολικά, διασχίζοντας τον Πορθμό της Ταϊβάν. Το όνομά της προέρχεται από το συνδυασμό της *Φουτζόου* (*Fuzhou*) και της *Τζιαντζόου* (*Jianzhou*) (πρώην όνομα Τζιανού), δύο πόλεις της επαρχίας Φουτσιάν, κατά τη διάρκεια της Δυναστείας των Τανγκ. Με την πλειοψηφία των Χαν, είναι μια από τις επαρχίες της Κίνας με τη μεγαλύτερη πολιτιστική και γλωσσολογική ποικιλία.

Το μεγαλύτερο μέρος της Φουτζιάν διοικείται από τη Λαϊκή Δημοκρατία της Κίνας. Ωστόσο το αρχιπέλαγος Κινμέν και Μάτσου είναι υπό την κυριαρχία της Δημοκρατία της Κίνας (Ταϊβάν). Έτσι υπάρχουν δύο επαρχίες με την έννοια των κυβερνητικών οργανώσεων, η Φουτσιάν (Λαϊκή Δημοκρατία της Κίνας) και η Φουτζιέν (Δημοκρατία της Κίνας).

Καταλαμβάνει έκταση 121.400 τ.χλμ. και ο πληθυσμός της ανέρχεται σε 36.894.216, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Φουτζόου.

## Διοικητική διαίρεση
Η επαρχία Φουτζιάν χωρίζεται σε εννέα νομούς.

## Φωτογραφίες

image:Punting 9bends.JPG|
image:Mjdq.JPG|
image:Snail pit tulou.jpg|
image:Xmu campus view.JPG|


## Παραπομπές


## Εξωτερικοί σύνδεσμοι

*Ιστοσελίδα της κυβέρνησης της επαρχίας Φουτσιάν (PRC - Λαϊκή Δημοκρατία της Κίνας)
*Ιστοσελίδα της κυβέρνησης της επαρχίας Φουτσιάν (ROC - Ταϊβάν)

Κατηγορία:Επαρχίες της Κίνας
Iron Maiden (άλμπουμ)

Ο δίσκος **Iron Maiden** αποτελεί το ντεμπούτο άλμπουμ του αγγλικού heavy metal συγκροτήματος Iron Maiden. Κυκλοφόρησε τον Απρίλιο του 1980 στο Ηνωμένο Βασίλειο και τον Αύγουστο στις Η.Π.Α, με την προσθήκη του ορχηστρικού τραγουδιού "*Transylvania*". Είναι ο μοναδικός δίσκος των Iron Maiden με τον Ντένις Στράτον στην κιθάρα, καθώς τη θέση του θα πάρει λίγο αργότερα ο Άντριαν Σμιθ.

Τα σινγκλ του δίσκου ήταν το "*Running Free*" και "*Sanctuary*". Στην περιοδεία "Eddie Rips Up the World Tour" του 2005, κατά τη διάρκεια της οποίας το συγκρότημα ερμήνευσε ζωντανά κομμάτια από τους τέσσερις πρώτους δίσκους της, μόνο τα "*Strange World*" και "*Transylvania*" δεν παίχτηκαν από αυτό το δίσκο.

## Διακρίσεις και Διασκευές
Οι Iron Maiden ήταν ήδη γνωστοί στο underground ρεύμα του Λονδίνου, καθώς είχαν κυκλοφορήσει ντέμο με τραγούδια του δίσκου. Οι κασέτες που δόθηκαν από τον ηγετικό μέλος του συγκροτήματος, Στιβ Χάρις, στον ιδιοκτήτη και DJ του  "Heavy Metal Soundhouse" του Λονδίνου, Νιλ Κέι, κυκλοφόρησαν με τον τίτλο "*The Soundhouse Tapes*", σε περιορισμένο αριθμό αντίτυπων και σήμερα θεωρούνται συλλεκτικές. Οι κασέτες αυτές, περιέχουν τραγούδια όπως το "*Prowler*" και το "*Iron Maiden*". Ο δίσκος έφτασε μέχρι την τέταρτη θέση στα βρετανικά τσαρτ. Το βιβλίο που κυκλοφόρησε το 2005 με τίτλο "*1001 albums που πρέπει να ακούσετε πριν πεθάνετε*" περιέχει αυτό το δίσκο (μαζί με το "*[[The Number of the Beast]]*".

Το "*Prowler*" έχει διασκευαστεί από τους Black Tides για το δίσκο του περιοδικού "Kerrang!" με τίτλο "*Maiden Heaven: a Tribute to Iron Maiden*", ενώ μέρη του τραγουδιού έχουν παιχτεί ζωντανά και από τους Metallica. Επίσης οι Metallica διασκεύασαν για το δίσκο του "Kerrang!" το "*Remember Tomorrow*", όπως έχουν επίσης κάνει οι Anthrax, Crowbar και Opeth. Οι Iced Earth έχουν διασκευάσει το "*Transylvania*" στο δίσκο τους "*[[Horror Show]]*", ενώ οι Trivium διασκεύασαν το "*Iron Maiden*" για το δίσκο του "Kerrang!".

## Συναυλίες
Οι Iron Maiden έπαιξαν σχεδόν ολόκληρο το δίσκο, εκτός των "*Strange World*" και "*Transylvania*", στην περιοδεία "Eddie Rips Up the World" το 2005. Από κει και πέρα, το συγκρότημα τιμά το δίσκο με το σχεδόν αναπόσπαστο από κάθε set list, "*Iron Maiden*", ενώ συχνά ως τελευταίο κομμάτι εκτελείται το "*Running Free*". Τα "*Prowler*" και "*Phantom of the Opera*" έχουν επίσης, εκτελεστεί αρκετές φορές. Ολόκληρος ο δίσκος, εκτός από το "*Strange World*" έχει ηχογραφηθεί ζωντανά από τον μετέπειτα τραγουδιστή του συγκροτήματος, Μπρους Ντίκινσον.

## Λίστα Τραγουδιών
*Όλα τα τραγούδια γραμμένα από τον [[Στιβ Χάρις]], εκτός από τα σημειωμένα*

### Βορειοαμερικανική έκδοση

### Επανέκδοση 1998

## Συντελεστές
*Φωνητικα: Πολ Ντι Άνο
*Μπάσο, δεύτερα φωνητικά : Στιβ Χάρις
*Κιθάρα, δεύτερα φωνητικά: Ντένις Στράτον
*Κιθάρα: Ντέιβ Μάρεϊ
*Ντραμς: Κλάιβ Μπαρ

***Συνθέσεις***
*Τραγούδια 1,4-6,9: Χάρις
*Τραγούδια 2,3: Χάρις, Ντι Άνο
*Τραγούδια 8: Μάρεϊ
*Τραγούδια 7: Χάρις, Ντι Άνο, Μάρεϊ

## Παραπομπές


Κατηγορία:Δισκογραφία των Iron Maiden
Κατηγορία:Άλμπουμ του 1980
Τσανταρλή Ιμπραήμ Πασάς (νεότερος)

thumb|140px|Ο Θυρεός των Μεγάλων Βεζίρηδων
Ο **Τσανταρλή Ιμπραήμ Πασάς** (Çandarlı İbrahim Paşa), αναφερόμενος συνήθως ως *Δεύτερος Ιμπραήμ* (İkinci İbrahim) για να μη συγχέεται με τον παππού του, υπήρξε υψηλόβαθμος αξιωματούχος της Οθωμανικής Αυτοκρατορίας στις πρώτες δεκαετίες μετά την κατάκτηση της Κωνσταντινούπολης, ήτοι το β' μισό του 15ου αιώνα. Αποκορύφωμα της θητείας του ήταν ο διορισμός στο αξίωμα του μεγάλου βεζίρη από το σουλτάνο Βαγιαζίτ Β΄ το 1498.

Προερχόταν από την οικογένεια Τσανταρλή, η οποία είχε ήδη αναδείξει τέσσερις μεγάλους βεζίρηδες πριν απ' αυτόν. Ο πατέρας του Χαλίλ Πασάς ήταν ο ισχυρότερος άνθρωπος στην Αυτοκρατορία κατά τη δεκαετία του 1440, πράγμα που πλήρωσε με τη ζωή του το 1453, όταν εκτελέστηκε ως συνωμότης από το Μωάμεθ Β΄ αμέσως μετά την κατάληψη της Πόλης. Παρόλα αυτά ο ίδιος επεβίωσε της δυσμένειας και ακολούθησε λαμπρή σταδιοδρομία ως *[[καδής]]* (δικαστής), φτάνοντας έως το αξίωμα του *[[Καζασκέρης|καζασκέρη]]* (ανώτατου στρατοδίκη).

Επιλέχθηκε από το Μωάμεθ ως προσωπικός δάσκαλος του πρωτότοκου γιου του Βαγιαζίτ. Αργότερα, επί βασιλείας του παλαιού μαθητή του, διορίστηκε βεζίρης και το 1498 προήχθη σε μεγάλο βεζίρη, αντικαθιστώντας το Βόσνιο Αχμέτ Πασά. Έκλεινε έτσι ένας κύκλος 45 χρόνων, κατά τα οποία οι σουλτάνοι εμπιστεύονταν το αξίωμα μόνο σε *ντεβσιρμέ* («ξένους» προερχόμενους απ' το παιδομάζωμα), φοβούμενοι μην επαναληφθεί το παράδειγμα του Χαλίλ Πασά, δηλ. του πατέρα του Ιμπραήμ!

Πέθανε τον επόμενο χρόνο (1499). Όπως αναφέρει ο H.Lowry, σύμφωνα με το Evrenosoğulları Şecere (γενεαλογικό δέντρο της οικογένειας των Εβρενόσογλου) ο **Τσανταρλή Ιμπραήμ Πασάς** θάφτηκε κοντά στο μαυσωλείο του Εβρενός στα Γιαννιτσά. Κατά άλλους ο χώρος ταφής του βρίσκεται στη Νίκαια (Iznik) της Βιθυνίας.



Κατηγορία:Μεγάλοι Βεζίρηδες
Φουά γκρα

Το **φουά γκρα** (από τα γαλλικά "foie gras" = "παχύ ήπαρ" ή "παχουλό ήπαρ") είναι λιπαρό γαστρονομικό έδεσμα από συκώτι χήνας ή πάπιας. Αποτελεί γαστρονομική παράδοση της γαλλικής κουζίνας. 

Παρασκευάζεται σε ελεγχόμενες εκτροφές όπου τα ζώα διατρέφονται υπερβολικά και με τη βία προκειμένου να αποθηκεύσουν λίπος στο συκώτι τους. 

Η τεχνική παρασκευής του φουά γκρα πρωτο-εμφανίστηκε το 2.500 π.χ., όταν οι Αιγύπτιοι παρατήρησαν πως οι μεταναστευτικές χήνες είχαν την ικανότητα αποθήκευσης λίπους στο ήπαρ τους, ως προετοιμασία για πτήσεις μεγάλων αποστάσεων. Η γεύση του συκωτιού των πτηνών αυτών κρίθηκε εξαιρετική και έτσι αποφάσισαν να αναπαραγάγουν τεχνητά το φαινόμενο, παχαίνοντας χήνες με σύκα και καρπούς.

Η εκτροφή φουά γκρα αντιμετωπίζει έντονη κριτική διεθνώς, καθώς θεωρείται πως παραβιάζει τις ορθές τακτικές εκτροφής των ζώων.

## Πηγές
* ΕΡΤ Α.Ε. - Το φουά γκρα διχάζει Γαλλία-Γερμανία

## Εξωτερικοί σύνδεσμοι
* 

Κατηγορία:Γαλλική κουζίνα
Κατηγορία:Αλείμματα
Κατηγορία:Βιομηχανία κρέατος
Τζων Γκάρντνερ Γουίλκινσον

Ο Σερ **Τζων Γκάρντνερ Γουίλκινσον** (αγγλικά: *Sir John Gardner Wilkinson*) (1797 - 1815) υπήρξε Βρετανός αιγυπτιολόγος, και ιδρυτής της αιγυπτιολογίας.
## Βιογραφικά στοιχεία
Γεννήθηκε στις 15 Οκτωβρίου 1797 στο Λιτλ Μίσεντεν (*Little Missenden*) του Μπάκινγκχαμσαϊρ (*Buckinghamshire*). Γονείς του ήταν ο αιδεσιμότατος Τζων Γουίλκινσον και η Μαίρη Ανν Γκάρντνερ. Από νωρίς έμεινε πεντάρφανος (1807), πήγε σχολείο και το 1816 γράφτηκε φοιτητής στο Κολλέγιο Έξετερ (Exeter College) της Οξφόρδης. Διέκοψε τις σπουδές του το 1818 για να πάει στρατό. Περιόδευσε την Ευρώπη το 1817 και 1818, και ξανά το 1819, όταν επισκέφτηκε τη Γαλλία, τη Γερμανία και την Ιταλία. Στη Νάπολη γνωρίστηκε το 1820 με τον αρχαιολόγο Σερ Ουίλλιαμ Γκιλλ, ο οποίος του πρότεινε να γίνει αρχαιολόγος και να ασχοληθεί με τη μελέτη της ιερογλυφικής γραφής. Τον Οκτώβριο του 1821 ο Γουίλκινσον επισκέφτηκε για πρώτη φορά την Αίγυπτο. Ήταν 24 χρονών, και τα ιερογλυφικά ακόμη δεν είχαν αποκρυπτογραφηθεί. Στην Αίγυπτο την εποχή εκείνη κυκλοφορούσαν τυχοδιώκτες όπως ο Σολτ, Μπελτσόνι, Ντροβέντι, και άλλοι τυμβωρύχοι κυνηγοί των κρυμμένων αρχαίων θησαυρών. Ο Γουίλκινσον αντίθετα καθιέρωσε τη συστηματική μελέτη των ευρημάτων, και την καταγραφή τους στον τόπο που ανακαλύφτηκαν. Διηύθυνε αρχαιολογικές ανασκαφές στις Θήβες, και ιδιαίτερα στην Κοιλάδα των Βασιλέων, ενώ κατέγραψε επιμελώς όλες τις επιγραφές που συναντούσε. Στην κοιλάδα των Βασιλέων κατέγραψε τους τάφους των Φαραώ, και διατύπωσε σύστημα χρονολόγησης του Νέου Βασιλείου. Επέστρεψε στην Αγγλία το 1833 και τιμήθηκε με τον τίτλο του ιππότη (Σερ). Συνέχισε τις αρχαιολογικές μελέτες του τη δεκαετία του 1840 και στην Ευρώπη, ενώ το 1849/50 μελέτησε τον βασιλικό πάπυρο του Τουρίνου και δημοσίευσε μια νέα μετάφραση. Το 1855/56 μελέτησε τον Λαβύρινθο της Χαουάρας και απέδειξε ότι ήταν νεκρικός ναός του Αμενεμχέτ Γ'. Απεβίωσε στις 29 Οκτωβρίου 1875 στο Λαντόβερυ (*Llandovery*) της Ουαλίας.

## Δημοσιεύσεις
Οι χαρτογραφήσεις του Γουίλκινσον βρίσκονται σήμερα σε 56 τόμους στην Bodleian Library της Οξφόρδης και έχουν ακόμα και σήμερα ανεκτίμητη αξία για τις αρχαιολογικές έρευνες των σύγχρονων αιγυπτιολόγων. Άλλα έργα του είναι:
**Materia Hieroglyphica*, 2 Bde. (1828-1830);
**Topographical Survey of Thebes* (1830);
**Topography of Thebes, and General View of Egypt* (1835);
**Manners and Customs of the Ancient Egyptians*, 3 Bde. (1837);
**A Handbook for Egypt* (1847);
* *Dalmatia and Montenegro* (1848), 2 Bde. Dt. Ausg. 1849. (Digitalisat von Teil 2);
**The Architecture of Ancient Egypt*, 2 Bde. (1850);
**The Egyptians in the time of the Pharaohs* (1871);
**Desert plants of Egypt* (1887).

## Παραπομπές


## Πηγές
* Jason Thompson: *Sir Gardner Wilkinson and His Circle*. Verlag: University of Texas Press, 1992. ISBN 978-0-292-77643-2

## Εξωτερικοί σύνδεσμοι
* 
* Wilkinson im kv5

Κατηγορία:Άγγλοι αρχαιολόγοι
Κατηγορία:Άγγλοι συγγραφείς
Κατηγορία:Άγγλοι αιγυπτιολόγοι
Γάλαρος Αχαΐας

Ο **Γάλαρος** (ή και το **Γάλαρο**) είναι ένα χωριό που βρίσκεται 45 χιλιόμετρα περίπου νοτιοδυτικά της Πάτρας.

Αποτελεί τμήμα της Τοπικής Κοινότητας Αγίας Βαρβάρας και από το 2010 κ.εξ. ανήκει στον Δήμο Ερύμανθου. Είναι περικυκλωμένο από βουνά και λόφους. Οι κάτοικοι του ασχολούνται με την κτηνοτροφία, γεωργία, αμπελουργία. Το χωρίο είναι χτισμένο οριζοντίως στο βουνό. Το χωριό γιορτάζει του Αγίου Γεωργίου προς τιμή της εκκλησίας του χωριού. Στο χωριό υπάρχει ένα καφενείο ενώ δεν πρέπει να παραλείψει κανείς να επισκεφθεί το εκκλησάκι του Προφήτη Ηλία, ιδιαίτερα κατά την ήμερα της Πρωτομαγιάς. Επίσης έχει ένα ποτάμι το οποίο το χειμώνα ρέει άφθονο και το καλοκαίρι στερεύει.

## Δημογραφικά στοιχεία
Ενδεικτικά, η δημογραφική εξέλιξη του οικισμού είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Ι. Δ. Σταματάκη, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, περιέχων τα ονόματα, τας αποστάσεις και τον πληθυσμόν των δήμων, πόλεων, κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εκ του Τυπογραφείου Γ. Βλασσαρίδου, Εν Αθήναις 1846.
* Μιχαήλ Σταματελάτος, Φωτεινή Βάμβα-Σταματελάτου, *Γεωγραφικό Λεξικό της Ελλάδας*, Τόμος Α΄, ΤΑ ΝΕΑ, Αθήνα 2012.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Πρωτάθλημα καλαθοσφαίρισης Α1 εθνικής κατηγορίας ανδρών 1994-1995

Το **Πρωτάθλημα καλαθοσφαίρισης Α1 εθνικής κατηγορίας ανδρών 1994−95** υπήρξε το 9ο από την καθιέρωση της Α1 εθνικής κατηγορίας και το 3ο επαγγελματικό που διοργάνωσε ο ΕΣΑΚΕ (τότε ΕΣΑΚ).

Πρωταθλητής αναδείχτηκε για τρίτη συνεχόμενη χρονιά ο Ολυμπιακός, επικρατώντας με σκορ 3–2 στη σειρά των τελικών με αντίπαλο τον Παναθηναϊκό. Ο τελευταίος τη χρονιά αυτή παρουσιάστηκε ενισχυμένος μετά την απόκτηση του Παναγιώτη Γιαννάκη από τον Πανιώνιο, ωστόσο μόλις από την δεύτερη αγωνιστική στερήθηκε των υπηρεσιών του Νίκου Γκάλη, ο οποίος αποχώρησε αιφνιδιαστικά από την ενεργό δράση. Ο εκτός έδρας αγώνας του Παναθηναϊκού με αντίπαλο τους Αμπελόκηπους, υπήρξε ο τελευταίος στον οποίο δηλώθηκε στο φύλλο αγώνα. 

Μέσα σε τεταμένη ατμόσφαιρα έγινε η σειρά των τελικών ανάμεσα στους δύο «αιώνιους αντίπαλους». Υπό τον φόβο επεισοδίων ανάμεσα στους οπαδούς των δύο ομάδων, ο τότε Υφυπουργός Αθλητισμού Γιώργος Λιάνης ανέβαλε την διεξαγωγή του πέμπτου και κρίσιμου τελικού στο Στάδιο Ειρήνης και Φιλίας, ο οποίος αποδείχτηκε τελικά ένας αγώνας - θρίλερ που κρίθηκε στην τελευταία φάση του αγώνα, με τον Ολυμπιακό να κατακτά τη νίκη και το πρωτάθλημα, με το εξαιρετικά χαμηλό σκορ 45–44.  Στα αξιοσημείωτα της χρονιάς υπήρξε επίσης και η επιτυχία του Ηρακλή, ο οποίος εξασφάλισε για πρώτη φορά την συμμετοχή του στο Ευρωπαϊκό Πρωτάθλημα της επόμενης χρονιάς.

## Κανονική περίοδος
### Βαθμολογία

### Αποτελέσματα

## Αποτελέσματα play off
### A' φάση (στις 2 νίκες)
Συμμετείχαν οι ομάδες που κατέκτησαν τις θέσεις 5 έως 12.

### Προημιτελικοί (στις 2 νίκες)
Στην διοργάνωση εισήλθαν οι ομάδες που κατέκτησαν τις θέσεις 1 έως 4.

### Ημιτελικοί (στις 2 νίκες)

### Θέσεις 3–4 (στις 3 νίκες)

### Τελικοί (στις 3 νίκες)

## Τελική κατάταξη

## Κορυφαίοι παίκτες ανά κατηγορία

## Παραπομπές


## Πηγές
* Ετήσια Αθλητική Επιθεώρηση «Ματιές στα Σπορ», Νο 33, Ιανουάριος 1996, σελίδες 28−31
* Επίσημος ιστότοπος ΕΣΑΚΕ



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1994 1995
Πρωταθλημα Ελλαδος Α1 Ανδρων 1994 1995
Κουεϊτσόου (επαρχία)

Η **Κουεϊτσόου** (κινεζ. 贵州, ) αναφερόμενη και ως **Γκουϊτζόου**, είναι επαρχία της Λαϊκής Δημοκρατίας της Κίνας που βρίσκεται στο νοτιοδυτικό τμήμα της χώρας. Συνορεύει με την επαρχία Σετσουάν και τη Δημοτική περιοχή Τσονγκίνγκ στα βόρεια, την επαρχία Γιουνάν στα δυτικά, την Αυτόνομη περιφέρεια Κουανγκσί στα νότια και την επαρχία Χουνάν στα ανατολικά.

Καταλαμβάνει έκταση 176.100 τετρ. χιλιόμ. και ο πληθυσμός της ανέρχεται σε 34.746.468, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Κουεϊγιάνγκ.

## Διοικητική διαίρεση
Η επαρχία Κουεϊτσόου χωρίζεται σε 9 Νομούς (2 Νομούς, 3 Αυτόνομους Νομούς και 4 Πόλεις νομαρχιακού επιπέδου)

## Ιστορία
Από το 1046 περίπου με την ανάδυση της δυναστείας Τσιν, η βορειοδυτική Κουεϊτσόου ήταν μέρος του κράτους του Σου. Κατά τη διάρκεια της περιόδου των Μαχόμενων Κρατών, το κινέζικο κράτος του Τσου κατέκτησε την περιοχή και ο έλεγχος μετά πέρασε στο βασίλειο των Ντιαν. Κατά την δυναστεία των Χαν όπου οι Ντιαν ήταν υπόλογοι τους, το Γκουιτζόου ήταν πατρία στις φυλές Γιελάνγκ, οι οποίες κυβερνήθηκαν αυτόνομα πριν οι Χαν θεμελιώσουν τον έλεγχο τους στα νοτιοδυτικά και ίδρυσαν την επαρχία Λινγκάν. Κατά την περίοδο των 3 Βασιλείων,  μέρη του Γκουιτζόου κυβερνήθηκαν από το κράτος των Σου Χαν  που είχε έδρα στο Σιτσουάν.Μετά ακολούθησε το κράτος Κάο Γουέι (220-265μ.Χ) και η δυναστεία Τζιν (265-420 μ.Χ).

Κατά τη διάρκεια του 8ου και 9ου αιώνα στη δυναστεία των Τανγκ, κινέζοι στρατιώτες μετακινήθηκαν στην Κουεϊτσόου και παντρεύτηκαν ντόπιες γυναίκες, οι απόγονοι τους είναι γνωστοί  ως Λαοχάνρεν σε αντίθεση με τους καινούργιους Κινέζους που κατοίκησαν το Κουεϊτσόου αργότερα. Ακόμη και τώρα μιλάνε μια αρχαϊκή διάλεκτο. 

## Παραπομπές


## Εξωτερικοί σύνδεσμοι

* Ιστοσελίδα της κυβέρνησης της επαρχίας Γκουϊτζόου

Κατηγορία:Επαρχίες της Κίνας
Γιόσου Σαριέγκι

μικρογραφία| Γιόσου Σαριέγκι
Ο **Γιόσου Σαριέγκι** (*Josu Sarriegi*, Λαθκάο, 19 Ιανουαρίου 1979) είναι Ισπανός πρώην ποδοσφαιριστής.

## Καριέρα

Ο Γιόσου Σαριέγκι ξεκίνησε την καριέρα του σε ηλικία 19 ετών στην Λαζκάο. Έμεινε εκεί έναν χρόνο και μετά πήγε στην Μπεσέν, όπου έμεινε έως το 2000. Τα επόμενα 6 χρόνια, έως το 2006 δηλαδή, αγωνίστηκε στην Αλάβες. Μετά από εξαιρετικές εμφανίσεις πήγε στην Αθλέτικ Μπιλμπάο, όπου έπαιξε για έναν χρόνο. Το 2007 έγινε παίκτης του Παναθηναϊκού και παρεμείνε παίκτης των πρασίνων μέχρι το 2012, όταν και αποσύρθηκε από την ενεργό δράση.

## Στατιστικά

## Πηγές

* Παίρνει Σαριέγκι ο ΠΑΟ (10 Αυγούστου 2007)
* “Στηρίξτε τον Παναθηναϊκό” (6 Νοεμβρίου 2012)

Κατηγορία:Ποδοσφαιριστές Παναθηναϊκού
Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Βάσκοι ποδοσφαιριστές
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές ΣΝ Έιμπαρ
Πρωτάθλημα καλαθοσφαίρισης Α1 εθνικής κατηγορίας ανδρών 1993-1994

Το **Πρωτάθλημα καλαθοσφαίρισης Α1 εθνικής κατηγορίας ανδρών 1993−94** υπήρξε το 8ο από την καθιέρωση της Α1 εθνικής κατηγορίας και το 2ο επαγγελματικό που διοργάνωσε ο ΕΣΑΚΕ (τότε ΕΣΑΚ). Για πρώτη φορά από την καθιέρωση της Α1, η βαθμολογία της κανονικής περιόδου έμεινε αναλλοίωτη και μετά τους αγώνες των play off, καθώς καμία ομάδα δεν κατάφερε να «σπάσει» το πλεονέκτημα της έδρας στα συνολικά 10 ζευγάρια που σχηματίστηκαν σε όλες τις φάσεις των play off.

Πρωταθλητής αναδείχτηκε για δεύτερη συνεχόμενη χρονιά ο Ολυμπιακός, επικρατώντας με σκορ 3–2 στη σειρά των τελικών με αντίπαλο τον ΠΑΟΚ, ενώ την τρίτη θέση κατέκτησε ο Παναθηναϊκός, που τον οδήγησε στο Ευρωπαϊκό Πρωτάθλημα της επόμενης χρονιάς, καθώς για πρώτη φορά η Ελλάδα εξασφάλιζε τρεις θέσεις στην κορυφαία ευρωπαϊκή διασυλλογική διοργάνωση.

Η σειρά των τελικών υπήρξε εξαιρετικά ενδιαφέρουσα και ο τίτλος κρίθηκε στον πέμπτο και τελευταίο αγώνα στο Στάδιο Ειρήνης και Φιλίας, όπου ο Ολυμπιακός νικώντας τον ΠΑΟΚ με σκορ 70−65 έφτασε στην κατάκτηση του τίτλου. Ο αγώνας είχε επεισοδιακό φινάλε, καθώς ελάχιστα δευτερόλεπτα πριν την λήξη οι παίκτες του ΠΑΟΚ αποχώρησαν διαμαρτυρόμενοι στα αποδυτήρια, για να επιστρέψουν μετά από 40 λεπτά διακοπής και υπό την απειλή αποκλεισμού από το επόμενο Ευρωπαϊκό Πρωτάθλημα, με 5 παίκτες χωρίς μάλιστα να φορούν τις κάλτσες τους προκειμένου να λήξει ο αγώνας. 

## Κανονική περίοδος
### Βαθμολογία

### Αποτελέσματα

## Αποτελέσματα play off
### Προημιτελικοί
Συμμετείχαν οι ομάδες που κατέκτησαν τις θέσεις 1 έως 8.

### Θέσεις 5–8
Συμμετείχαν οι ηττημένες ομάδες των προημιτελικών. Διεξήχθη μόνο η ημιτελική σειρά των αγώνων, καθώς και οι τέσσερις ομάδες εξασφάλισαν την έξοδό τους στα Κύπελλα Ευρώπης. Οι δύο νικήτριες καθώς και οι δύο ηττημένες της ημιτελικής σειράς, κατατάχθηκαν με βάση την θέση τους στην κανονική περίοδο.

### Ημιτελικοί

### Θέσεις 3–4

### Τελικοί

## Τελική κατάταξη

## Κορυφαίοι παίκτες ανά κατηγορία
Τα στατιστικά αφορούν στους αγώνες της κανονικής περιόδου.

## Το ρόστερ του πρωταθλητή Ολυμπιακού
* &nbsp;**4.**&nbsp;&nbsp;  Ευθύμης Μπακατσιάς
* &nbsp;**5.**&nbsp;&nbsp;  Γιώργος Σιγάλας
* &nbsp;**6.**&nbsp;&nbsp;  Γιώργος Λημνιάτης
* &nbsp;**7.**&nbsp;&nbsp;  Αργύρης Καμπούρης
* &nbsp;**8.**&nbsp;&nbsp;  Ζάρκο Πάσπαλι
* &nbsp;**9.**&nbsp;&nbsp;   Φράνκο Νάκιτς
* **10.**&nbsp;  Παναγιώτης Φασούλας
* **11.**&nbsp;   Μίλαν Τόμιτς
* **12.**&nbsp;   Ντράγκαν Τάρλατς
* **13.**&nbsp;  Γιώργος Παπαδάκος
* **14.**&nbsp;  Αντώνης Σταμάτης
* **15.**&nbsp;  Ρόι Τάρπλεϊ
* **17.**&nbsp;  Μπάμπης Παπαδάκης
* **18.**&nbsp;  Παναγιώτης Καρατζάς

* **Πρ.**  Γιάννης Ιωαννίδης

## Παραπομπές

## Πηγές
* Συλλογικό, Οδηγός Α1 1993−94, Έκδοση Galanis Sports Data, Αθήνα 1994, σελ. 156, 202, 203, 214, 215



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1993 1994
Πρωταθλημα Ελλαδος Α1 Ανδρων 1993 1994
Κουανγκσί

Η **Αυτόνομη Περιφέρεια Κουανγκσί Τσουάνγκ** (κινέζικα: 广西壮族自治区, πινγίν: Guǎngxī Zhuàng Zú Zìzhì Qū, στην τοπική γλώσσα Τσουάνγκ *Gvangjsih Bouxcuengh Swcigih*, ορθή προφορά στα μανδαρινικά κινεζικά: Γκουανγκσί) είναι αυτόνομη περιφέρεια της Λαϊκής Δημοκρατίας της Κίνας, που δημιουργήθηκε ειδικά για το έθνος Τσουάνγκ. Βρίσκεται στο νότιο τμήμα της χώρας και συνορεύει με τις επαρχίες Γιουνάν προς τα δυτικά, Γκουεϊτζόου προς τα βόρεια, Χουνάν προς τα βορειοανατολικά, και Γκουανγκντόνγκ προς τα ανατολικά και νοτιοανατολικά. Επίσης συνορεύει με το Βιετνάμ στα νοτιοδυτικά και με τον Κόλπο του Τονκίνου στο νότο.

Καταλαμβάνει έκταση 236,700 τ.χλμ. και ο πληθυσμός της ανέρχεται σε 46,026,629, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Νανίνγκ.

## Διοικητική διαίρεση
Η αυτόνομη περιφέρεια Κουανγκσί χωρίζεται σε δεκατέσσερις Νομούς.

## Παραπομπές


## Εξωτερικοί σύνδεσμοι

* 

Κατηγορία:Αυτόνομες περιοχές της Λαϊκής Δημοκρατίας της Κίνας
Καρδία (Θράκη)

Η **Καρδία** ήταν η μεγαλύτερη πόλη της Θρακικής Χερσονήσου (σήμερα Καλλίπολη). Κατά τον θρύλο, πήρε το όνομά της όταν, κατά τη θυσία ιερού σφαγείου από τον αποικιστή αρχιτέκτονα Ερμοχάρη, ένα κοράκι άρπαξε την καρδιά του ζώου και την άφησε στο έδαφος του οικισμού.

## Ιστορία
Η Καρδία ήταν παλαιά αποικία των Μιλησίων και Κλαζομενίων στο Μέλανα κόλπο (σημερινό Σάρο). Τον 6ον αιώνα π.Χ. κυριεύτηκε από τον Μιλτιάδη, έγινε αποικία των Αθηναίων και χτίστηκε εγκάρσιο τείχος από την Καρδία έως την Πακτύη, κατά πλάτος της Θρακικής Χερσονήσου. Στην Καρδία προσορμίστηκε ο στόλος των Αθηναίων μετά τη νίκη του στην Άβυδο το 411 π.Χ. 

Από το 342 π.Χ. ο Φίλιππος της Μακεδονίας είχε εντείνει τις επιχειρήσεις του στη Θράκη υποτάσσοντας τα θρακικά βασίλεια και προελαύνοτας μέχρι το Βόσπορο, την Προποντίδα και το Βυζάντιο, θέσεις κρίσιμης σημασίας για την Αθήνα. Οι Αθηναίοι προκειμένου να αντιμετωπίσουν τον κίνδυνο που απειλούσε τη Χερρόνησο, έστελναν από παλιά εκεί *κληρούχους*. Μια νέα ομάδα εποίκων είχε σταλεί το 343 π.Χ. με αρχηγό τον στρατηγό Διοπείθη. Μία μόνο πόλη, η Καρδία, δεν δέχτηκε την εγκαταστάση τους, επικαλούμενη τη συνθήκη του 346 π.Χ. (φιλοκράτεια ειρήνη) που της αναγνώριζε την ανεξαρτησία της ως συμμάχου του Φιλίππου. Ο Διοπείθης οργίστηκε, καθώς θεωρούσε ότι η πόλη ανήκε στην Αθήνα και έστρεψε το μισθοφορικό στρατό του εναντίον της. Ο Φίλιππος πρότεινε να διευθετηθεί η διαφορά με τη διαιτησία, αλλά η Αθήνα αρνήθηκε.

Επί Μεγάλου Αλεξάνδρου και λίγο μετά τον θάνατό του, τύραννος της πόλης ήταν ο Εκαταίος.

Επί βασιλείας Μεγάλου Αλέξανδρου, ηγεμόνας της Καρδίας, ήταν ο τύραννος Εκαταίος Καρδιανός. Από αυτήν κατάγονταν ο γραμματέας και στρατηγός του Μεγάλου Αλεξάνδρου Ευμένης ο Καρδιανός και ο ιστορικός Ιερώνυμος ο Καρδιανός. Αργότερα η πόλη υπήχθη στη σατραπεία της Θράκης, την οποία διοικούσε ο Λυσίμαχος που μετοίκησε τους κατοίκους της στη Λυσιμάχεια την οποία ίδρυσε το 309 π.Χ. κοντά στην Καρδία. Αν και ξανακτίστηκε, δεν επανήλθε ποτέ σε οποιοδήποτε βαθμό στην παλιά της αίγλη. 

Αφού καταλήφθηκε από τους Γαλάτες για 60 χρόνια, πέρασε στα χέρια των Μακεδόνων ξανά, με τελευταίο βασιλιά των Μακεδόνων τον Φίλιππο Ε'. Το 188 π.Χ οι Ρωμαίοι την κατακτούν μαζί με ολόκληρη τη Θράκη. Στα χρόνια του Ρωμαίου αυτοκράτορα Τραϊανού, συμφωνα με τα ευρισκόμενα λείψανα πόλεων, δείχνει ότι οι Θράκες περνάνε περίοδο ευημερίας. Μαρμάρινα μνημεία τέχνης, πολύτιμα κοσμήματα, πέτρινες επιγραφές, μαρτυρούν την άνθιση του Ελληνικού πολιτισμού.

Η περιοχή οχυρώθηκε από τον Αυτοκράτορα Ιουστινιανό. Το 1204 καταλήφθηκε από τους Φράγκους και το 1354 από τους Τούρκους. Με την ανταλλαγή πληθυσμών το 1923, οι κάτοικοί της κατέφυγαν στην Ελλάδα, οι περισσότεροι στην περιοχή της Θεσσαλονίκης. Το όνομα *Καρδία* δόθηκε σε οικισμό του Νομού Θεσσαλονίκης που δημιουργήθηκε από πρόσφυγες της Ανατολικής Θράκης.

## Σημειώσεις

## Παραπομπές


## Αναφορές
* Curtius Ernst Η Ιστορία της Ελλάδος 1857-1867
* ΙΣΤΟΡΙΑ ΤΟΥ ΕΛΛΗΝΙΚΟΥ ΕΘΝΟΥΣ, 1972. Τόμ. Γ2,, Κλασικός ελληνισμός. Αθήνα: Εκδοτική Αθηνών.
## Εξωτερικοί σύνδεσμοι
*Νομίσματα από την καρδία

Κατηγορία:Πόλεις της αρχαίας Θράκης
Αγγλικανική Εκκλησία Αγίου Παύλου (Αθήνα)

Ο νεογοτθικός **Αγγλικανικός Ναός του Αγίου Παύλου** βρίσκεται στην Αθήνα στο τέρμα της οδού Φιλελλήνων αριθ. 27 και στη συμβολή της με τη Λεωφόρο Αμαλίας. Οικοδομήθηκε μεταξύ των ετών 1838 και 1843 ώστε να εξυπηρετεί τις θρησκευτικές ανάγκες της αθηναϊκής παροικίας των Διαμαρτυρομένων και κατά κύριο λόγων, των Αγγλικανών. Για την ανέγερση  συνεισέφεραν οικονομικά η Βρετανική κυβέρνηση, ο τότε Βρετανός πρέσβης στην Ελλάδα Έντμουντ Λάυονς (1790–1858), αλλά και η παροικία των Βρετανών και Αμερικανών διαμαρτυρομένων, που είχαν τότε εγκατασταθεί στην Αθήνα.

Για την κατασκευή του προκηρύχτηκε διαγωνισμός και εγκρίθηκε το σχέδιο του Έλληνα αρχιτέκτονα και πολεοδόμου Σταμάτη Κλεάνθη (1802–1862). Η εκτέλεση ανατέθηκε στο Δανό αρχιτέκτονα Χανς Κρίστιαν Χάνσεν (1803-1883). Έχει κατασκευαστεί από λαξευτό μάρμαρο του Υμηττού, ενώ τα κορνιζώματα κατασκευάστηκαν από πωρόλιθο του Ισθμού της Κορίνθου. 

## Παραπομπές


## Πηγές
* Εγκυκλοπαίδεια Πάπυρος –Λαρούς-Μπριτάνικα, λήμμα *«Αθήνα: Τα αξιολογότερα μνημεία της σύγχρονης πόλης»*, τόμος 3. σελ. 440, Εκδόσεις Πάπυρος, Αθήνα, 1997.
* Αριστέα Παπανικολάου-Κρίστενσεν: *«Χριστιανός Χάνσεν: Επιστολές και σχέδια από την Ελλάδα»*, Αθήνα, 1993.
* Αρχείο Νεότερων Μνημείων

## Εξωτερικοί σύνδεσμοι
* 

Κατηγορία:Αγγλικανισμός
Παυλου Αθηνας
Χαμιλτονιανή

Η **χαμιλτονιανή** είναι ο τελεστής που αντιστοιχεί στη συνολική ενέργεια ενός κβαντομηχανικού συστήματος. Συνήθως συμβολίζεται με Η ή Ȟ ή Ĥ. Οι ιδιοτιμές της χαμιλτονιανής ενός συστήματος (ή πιο γενικά το «φάσμα» της όταν ο τελεστής δρα σε απειροδιάστατο χώρο Χίλμπερτ, δηλαδή όταν έχουμε πρόβλημα πολλών σωμάτων ή πρόβλημα κβαντικού πεδίου) αποτελούν το σύνολο των πιθανών αποτελεσμάτων μέτρησης της ενέργειας του συστήματος. Λόγω της στενής σχέσης της με τη χρονική εξέλιξη ενός συστήματος, η χαμιλτονιανή είναι θεμελιώδους σημασίας στους περισσότερους από τους υπάρχοντες μαθηματικούς φορμαλισμούς της κβαντικής θεωρίας.

## Εισαγωγή
Σύμφωνα με την κβαντομηχανική, η αρχή αβεβαιότητας είναι θεμελιώδες χαρακτηριστικό των φυσικών σωμάτων και μεγεθών, και όχι π.χ. μια αδυναμία στην ακρίβεια μετρήσεων των μετρητικών συσκευών που σήμερα είναι διαθέσιμες τεχνολογικά. Τούτο είναι εμπεδωμένο στο μαθηματικό φορμαλισμό και αντιστοιχεί στο γεγονός ότι οι μεταβλητές ενός φυσικού συστήματος δεν είναι απλές πραγματικές και συνεχείς συναρτήσεις των «κλασσικών» ανεξάρτητων μεταβλητών θέση, χρόνος, κ.ο.κ.. Αντί αυτού, σε κάθε φυσικό μέγεθος αντιστοιχίζεται ένας τελεστής που δρα επί των κβαντικών καταστάσεων του συστήματος, και οι παρατηρήσιμες/μετρήσιμες ποσότητες είναι οι ιδιοτιμές αυτοσυζυγών γραμμικών τελεστών.

## Η χαμιλτονιανή στην εξίσωση του Σρέντιγκερ

Κατά αναλογία με την κλασική μηχανική ο τελεστής Χάμιλτον (χαμιλτονιανή) αντιστοιχεί στο άθροισμα των τελεστών της κινητικής και της δυναμικής ενέργειας του συστήματος:
: \hat{H} = \hat{T} + \hat{V} 

όπου
: \hat{V} = V = V(\mathbf{r},t) 
ο τελεστής της δυναμικής ενέργειας με \, \mathbf{r} το διάνυσμα της θέσης και \, t τον χρόνο,
:\hat{T} = \frac{\hat{p}^2}{2m} = -\frac{\hbar^2}{2m}\nabla^2
ο τελεστής της κινητικής ενέργειας, με *m* την μάζα του σωματιδίου και 
: \hat{p} = -i\hbar\nabla 
τον τελεστή της ορμής με ∇ τον τελεστή ανάδελτα.

Το εσωτερικό γινόμενο του ∇ με τον εαυτό του είναι η λεγόμενη Λαπλασιανή ∇2 που στις τρεις διαστάσεις στο καρτεσιανό σύστημα συντεταγμένων είναι 
:\nabla^2 = \frac{\partial^2}{{\partial x}^2} + \frac{\partial^2}{{\partial y}^2} + \frac{\partial^2}{{\partial z}^2}

Οπότε μια πολύ συνηθισμένη μορφή που λαμβάνει η χαμιλτονιανή συνδυάζοντας τα παραπάνω στην εξίσωση του Σρέντιγκερ (αν και δεν αποτελεί τον ακριβή ορισμό της χαμιλτόνιας μηχανικής) είναι η εξής:

:\begin{align}\hat{H} & = -\frac{\hbar^2}{2m}\nabla^2+ V(\mathbf{r},t)\end{align}

που μας επιτρέπει να χρησιμοποιήσουμε τη χαμιλτονιανή σε συστήματα που περιγράφονται από την κυματοσυνάρτηση *Ψ*(**r**, *t*). 

## Πηγές
* Berkeley Physics Course, Vol IV, 1971

Κατηγορία:Κβαντική μηχανική
Κατηγορία:Θεωρία τελεστών
Κατηγορία:Θεωρητική χημεία
Κατηγορία:Κβαντική χημεία
Κυματαριθμός

Ο **κυματάριθμος** (\mathbf{k}) είναι η χωρική συχνότητα, ο ρυθμός των επαναλήψεων στη μονάδα του μήκους. Μας δείχνει πόσες φορές επαναλαμβάνει κάτι τον εαυτό του μέσα στη μονάδα του μονοδιάστατου χώρου. Για ένα κύμα ο κυματάριθμος ισούται με το πόσα μήκη κύματος ξεδιπλώνονται στο χώρο όταν το κύμα έχει διανύσει απόσταση ίση με ένα μέτρο (ή όποια άλλη μονάδα μήκους ορίσουμε ως μοναδιαία). Κατ' αναλογία με το πώς σχετίζεται η συχνότητα με την έννοια της περιόδου σε μια επανάληψη στο χρόνο, όμοια αντιστοιχίζεται στον κυματάριθμο το μήκος κύματος.

Ο κυματάριθμος \mathbf{k}, το μέτρο του κυματανύσματος ενός κύματος, δίνεται από τη σχέση:
:k = \frac{2\pi}{\lambda} = \frac{2\pi\nu}{v_p}=\frac{\omega}{v_p}\;\;,
όπου το **ν** είναι η συχνότητα, **ω = 2πν** η γωνιακή συχνότητα και **u<sub>p</sub>** η φασική ταχύτητα του κύματος.

Σε περίπτωση που αναφερόμαστε στην φασματοσκοπία ο κυματάριθμος ορίζεται ως:

 \tilde{\nu} =\frac{1}{\lambda}

Κατηγορία:Κυματική
Χεμπέι

Η **Χεμπέι** (κινεζικά: *河北*, πινγίν: *Héběi*, Ουέιντ-Τζάιλς: *Ho-pei*) είναι επαρχία της Λαϊκής Δημοκρατίας της Κίνας στην περιοχή της Βόρειας Κίνας. Το όνομα *Χεμπέι* σημαίνει «βόρεια του ποταμού», αναφερόμενο στη θέση του πάνω από τον Κίτρινο ποταμό και προέρχεται από το *χε* (*hé*: ποταμός) και *μπέι* (*běi*: βόρεια). Συνορεύει με την επαρχία Λιαονίνγκ στα βορειοανατολικά, με την αυτόνομη περιφέρεια Εσωτερική Μογγολία στα βόρεια, την επαρχία Σανσί στα δυτικά, την επαρχία Χενάν στα νότια, και την επαρχία Σαντόνγκ στα νοτιοανατολικά. Ο *[[Κόλπος Μποχάι]]* της Κίτρινης Θάλασσας βρίσκεται στα ανατολικά. Ένα μικρό μέρος της Χεμπέι αποσπάται από το υπόλοιπο της επαρχίας και τοποθετείται μεταξύ των δημοτικών περιοχών Πεκίνο και Τιεντζίν.

Καταλαμβάνει έκταση 187.700 τ.χλμ. και ο πληθυσμός της ανέρχεται σε 71.854.202, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Σετσιατζουάνγκ.

## Διοικητική διαίρεση
Η επαρχία Χεμπέι χωρίζεται σε 11 Νομούς.

## Παραπομπές


## Εξωτερικοί σύνδεσμοι

* Ιστοσελίδα της κυβέρνησης της επαρχίας Χεμπέι

Κατηγορία:Επαρχίες της Κίνας
ΣΑΠΕΣ

Το ακρωνύμιο **ΣΑΠΕΣ** αναφέρεται στο "Σύστημα Αποτίμησης Ποιότητας Ευρυζωνικών Συνδέσεων", που ανέπτυξε η Εθνική Επιτροπή Τηλεπικοινωνιών και Ταχυδρομείων (Ε.Ε.Τ.Τ.) σε συνεργασία με το Ερευνητικό Πανεπιστημιακό Ινστιτούτο Συστημάτων Επικοινωνιών και Υπολογιστών (ΕΠΙΣΕΥ) του Εθνικού Μετσόβιου Πολυτεχνείου (ΕΜΠ), το Εθνικό Δίκτυο Έρευνας και Τεχνολογίας (ΕΔΕΤ ΑΕ) και τους ερευνητές της κοινοπραξίας Measurement Lab Partnership (M-Lab).

Η πρόσβαση στο σύστημα είναι εφικτή από τη διεύθυνση 
http://test.broadband.gr/

## Εξωτερικοί σύνδεσμοι
* Σύστημα Αποτίμησης Ποιότητας Ευρυζωνικών Συνδέσεων

Κατηγορία:Διαδίκτυο στην Ελλάδα
Χουμπέι

Η **Χουμπέι**, αναφερόμενη και ως **Χουπέι** (κινέζικα: *湖北*, πινγίν: *Húběi*, ΔΦΑ: /xu³⁵ peɪ̯²¹⁴⁻²¹⁽⁴⁾/), είναι επαρχία της Λαϊκής Δημοκρατίας της Κίνας στην Κεντρική Κίνα. Το όνομα *Χουπέι* σημαίνει «βόρεια της λίμνης», αναφέρεται στη βόρεια θέση της *Λίμνης Τονγκτίνγκ* και προέρχεται από το *Χου* (*hú*: λίμνη) και το *μπέι* (*běi*: βόρεια). Συνορεύει με τις επαρχίες Χενάν στα βόρεια, Ανχουέι στα ανατολικά, Τζιανγκσί στα νοτιοανατολικά, Χουνάν στα νότια, τη δημοτική περιοχή Τσονγκτσίνγκ στα δυτικά, και την επαρχία Σαανσί στα βορειοδυτικά. Επίσης το υδροηλεκτρικό Φράγμα των Τριών Φαραγγιών βρίσκεται, στα δυτικά της επαρχίας.

Καταλαμβάνει έκταση 185.900 τ.χλμ. και ο πληθυσμός της ανέρχεται σε 57.237.740, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Ουχάν.

## Διοικητική διαίρεση
Η επαρχία Χουμπέι χωρίζεται σε 13 Νομούς.

## Παραπομπές


## Εξωτερικοί σύνδεσμοι

*Ιστοσελίδα της κυβέρνησης της επαρχίας Χουπέι

Κατηγορία:Επαρχίες της Κίνας
Χουνάν

Η **Χουνάν** (κινεζικά: 湖南, πινγίν: Húnán) είναι επαρχία της Λαϊκής Δημοκρατίας της Κίνας στη Νοτιοκεντρική Κίνα και βρίσκεται στα νότια του μεσαίου ρου του Ποταμού Γιανγκτσέ και στα νότια της *Λίμνης Ντονγκτίνγκ*. Το όνομα *Χουνάν* σημαίνει «νότια της λίμνης» και προέρχεται από το *Χου* (*hú*: λίμνη) και το *ναν* (*nán*: νότια). Συνορεύει με την επαρχία Χουμπέι στον βορρά, την επαρχία Γιαγξί στα ανατολικά, την επαρχία Γκουαντόνγκ στον νότο, την αυτόνομη περιφέρεια Γκουανξί στα νοτιοδυτικά, την επαρχία Γκουιζού στα δυτικά, και τη δημοτική περιοχή Τσονγκίνγκ στα βορειοδυτικά.

Καταλαμβάνει έκταση 211.800 τ.χλμ. και ο πληθυσμός της ανέρχεται σε 65.683.722, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Τσανγκσά.

## Διοικητική διαίρεση
Η επαρχία Χουνάν χωρίζεται σε 14 Νομούς.

## Παραπομπές


## Εξωτερικοί σύνδεσμοι

* Ιστοσελίδα της κυβέρνησης της επαρχίας Χουνάν

Κατηγορία:Επαρχίες της Κίνας